Guwa Kreo

Guwa Kréo iku papan wisata kang ana ing Semarang.http://www.jogjatv.tv/berita/25/01/.../crop-circle-dados-papan-wisatahttp://www.semarang.go.id Guwa iku cethané ana ing Dukuh Talun Kacang, Kalurahan Kandiri, Kecamatan Gunungpati, kanthi jarak kurang luwih 13 km saka Bunderan Tugu Mudha.http://semarang.go.id/cms/pemerintahan/dinas/.../tugu_muda.htm Ana ing sangarepe guwa iki katon jurang-jurang jero kang  mili bening tumuju kali sing isih alami.http://www.alami.org

 Sujarah 
Tembung “Kréo” kawastanan saka tembung Mangrého sing tegesé jaganen utawa ruwaten. Guwa iki tau digunakaké déning Sunan Kalijaga kanggo tapa. Ing guwa Kréo ana atusan kethèk kang kalebu jinis Macaca fascicularis utawa asring kasebut kethèk abuntut dawa. Miturut legéndha, ing kéné uga ana kethèk papat kanthi werna abang, ireng, kuning, lan putih, sing wujudé ghaib kang dipercaya yen kethèk-kethèk mau turunane patang kethèk kang naté dadi kroconé Sunan Kalijaga. Kethèk-kethèk mau dipercaya duwé jejibahan kanggo ngreksa alas kasebut. 

Nut ceritané, dhèk jaman biyèn, Sunan Kalijaga lagi duwé kajad nggawé Mesjid Agung Demak lan mbutuhaké kayu jati kanggo sarana mbangun masjid. Kayu jati sing dibutuhaké mau dumadakan tiba ing pèrèng lan rekasa dijupuk. Banjur, kethèk papat mau nulungi Kanjeng Sunan Kalijaga kanggo njupuk kayu jati mau. Sabanjuré, kethèk papat mau sejatiné kepèngin mèlu Sunan Kalijaga tumuju ing Demak, ananging Sunan Kalijaga menging lan nitahaké kethèk-kethèk mau kanggo njaga wewengkon kono. Sunan Kalijaga ngendika “mangrého” marang kethèk-kethèk mau kang tegesé préntah kanggo njaga utawa ngreksa. Mula nganti saiki, papan mau misuwur kanthi sebutan Guwa Kréo, salah sawijining petilasaning Sunan Kalijaga.

Masyarakat ing sakupenging Guwa Kréo padatane uga ngadani salah sawijining upacara tradhisional ing kono. Upacara tradhisional mau diarani upacara Réwanda. Upacara Réwanda kalaksanan nalika asil bumi ing tlatah désa Kandri panèn raya saéngga nuduhaké yèn Masyarakat Kandri urip kanthi makmur. Upacara Réwanda dhéwé kalebu upacara tradhisional kang diadani kanthi cara mènèhi panganan marang kethèk buntut dawa kang urip ing sakupenging Guwa Kréo lan uga minangka wujud sukur lan simbol urip sinisihan karo bangsa alus liyané.

 Info Tikèt 
Miturut info kang kapacak ing laman ppid. Semarangkota.go.id, yèn wisatawan kepèngin mlebu ing papan wisata Guwa Kréo, kudu tuku tikèt kanthi rega Rp 4.250 saben uwong ing dina lumrah (Senin – Setu). Déné, yèn rega tike ting dina Minggu yaiku Rp 5.250 saben uwong.

Cathetan suku

Kategori:Pariwisata ing Jawa Tengah
Kategori:Gunungpathi, Semarang
Kategori:Kutha Semarang
Kategori:WikiSemawis
Kategori:Dana Wiki GSF25 Wikimedia Yogyakarta